Abduweli Ayup

**Abduweli Ayup** (dem born am April 1973) be Western-educated linguist den poet wey operate Uyghur language schools insyd Kashgar, Xinjiang, insyd de northwest part of China. De Uyghur Human Rights Project publish ein biography insyd *Resisting Chinese Linguistic Imperialism: Abduweli Ayup den de Movement for Uyghur Mother Tongue-Based Education*.

He be strong proponent of linguistic human rights, specifically, de right for de intergenerational transmission of language den culture.

## Ein Life
Dem born Ayup insyd Kashgar. He start ein studies for de Central University for Nationalities wey dey Beijing insyd 1992, wey he graduate insyd de late 1990s.

From December 2005 go June 2006, na Abduweli be visiting scholar for Ankara University wey dey Turkey. He later receive Ford Foundation fellowship say make he go study for de University of Kansas insyd de United States, wey he plete ein master's degree insyd Linguistics insyd 2011. Upon graduation, Abduweli return go Xinjiang wey he gbele schools wey go teach de Uyghur language, wey be ein mother tongue.

### Ein Arrest
Economic investigation team of Tianshan District, Ürümqi City arrest Abduweli insyd Kashgar for August 20, 2013 wey dem accuse am of false funding den illegal funds raising give ein proposed schools. Dem sana arrest Dilyar Obul den Muhemmet Sidik Abdurshit, wey na dem be two of ein partners plus de school. Abduweli suffer through illness as na he dey prison, wey dem keep am insyd for nearly nine months.

De Linguistic Society of America den de Committee of Concerned Scientists appeal de President of China say make he investigate de circumstances wey dem take arrest Abduweli Ayup, den petition for fair treatment as per China ein obligations under International Law.

Supporters create Facebook page wey dem take advocate justice give Abduweli.

Dem release Abduwali for November 20, 2014, after ein partners, Dilyar Obul den Muhemmet Sidik, appeal dema verdict. Abduweli return go Kashgar wey he continue dey teach for ein paddy be ein language training school, wey ein wife, Miraghul, work for der as he be absent.

### Ein Life for abroad
Ayup fly go China insyd August 2015, first settling insyd Turkey, where na he dey stay insyd 2018. As  na he dey Turkey, he form Uyghur Hjelp, wey dey provide aid give Uyghurs insyd Turkey wey dey document cases of missing Uyghur intellectuals.

Ayup stay for Bergen, Norway plus ein two kiddies since 2019. He continue dey teach de Uyghur language give de Uyghur diaspora kiddies.

He be Muslim.

Insyd February 2025, na Ayup for speak for sam UNESCO conference for language technologies top insyd Paris. After dem cancel ein presentation for last minute, he accuse UNESCO say dem bow give pressure wey dey komot from China.

### Ein Family
Insyd 2017, dem promote Abduweli Ayup ein bro, Erkin Ayup, as head of oversight give de Organization Department of de Chinese Communist Party for ein hometown of Tokkuzak (Tuokezhake), Kona Sheher County (Shufu). He cam loss dat year, wey na menners dey figa say dem send am go sam internment camp wey dey near Kashgar Airport. Ein arrest ein sisto dat same year.

Ebe alleged say Ayup ein niece, Mihray Erkin, die for state custody insyd 2020.

## Ein Publications

### Ein Books

* *De Black Land* ; dem publish am insyd Turkish den Uyghur
** English translation (forthcoming 2025), Selkies House Limited

### Ein Chapters

*  
*  

## References



## External links